KLASA: 400-04/24-01/01

UR. BROJ: 251-228-24-2

Soblinec, 29.01.2024.

**BILJEŠKE UZ FINANCIJSKE IZVJEŠTAJE**

**ZA PERIOD 01.01.-31.12.2023.**

Osnovna škola Ivana Granđe posluje u skladu sa Zakonom o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 156/2023.), te Statutom škole. Škola obavlja djelatnost osnovnoškolskog obrazovanja. Osnovnoškolsko obrazovanje odvija se na četiri lokacije, i to na način: u matičnoj školi u Soblincu, Soblinečka 68, i u područnoj školi u Adamovcu, Dragutina Domjanića 75, nastava je organizirana i kao razredna i kao predmetna, tj.osmogodišnji program; dok je u područnim školama u Glavnici Donjoj, Glavnička cesta 26, i Moravču, Trg sv. Trojstva 1, nastava organizirana samo kao razredna, odnosno četverogodišnji program. Škola ima još jednu područnu školu u Belovaru, Varaždinska cesta 42, u kojoj se ne izvodi nastava ni u kakvom obliku.

U matičnoj školi u Soblincu su organizirane četiri skupine koje provode program produženog boravka, u područnim školama u Adamovcu i Glavnici Donjoj su organizirane po jedna skupina programa produženog boravka.

Godišnji financijski izvještaji Osnovne škole Ivana Granđe sastavljeni su nakon što su evidentirane sve poslovne promjene i transakcije za razdoblje siječanj – prosinac 2023. Evidencije nastalih poslovnih događaja evidentirane su pravilno i ažurno temeljem vjerodostojne knjigovodstvene dokumentacije prema propisanom računskom planu.

Financijski izvještaji su sastavljeni i predaju se prema odredbama Pravilnika o financijskom izvještavanju u proračunskom računovodstvu (NN br. 03/15,93/15,135/15,2/17,28/17,112/18, 126/19, 145/20, 32/21, 144/21) i u zakonom određenim rokovima što je za proračunske korisnike jedinica lokalne i područne samouprave znači predaju do 31. siječnja 2024. g.

***Bilješke uz obrazac: BIL***

1. Šifra 0225 – u 2023. godini je došlo do smanjenja na stavci instrumenti, uređaji i strojevi, iz razloga jer je rashodovana traktor kosilica koju više nije bilo moguće popraviti, te je zbrinuta na propisani način.
2. Šifra 0241 - iznos od 75.525,55 eura se odnosi na udžbenike za učenike, te na knjige za potrebe školske knjižnice.
3. Šifra 02924 – otpisan je dio udžbenika koji više nisu za upotrebu.
4. Šifra 1112 – u 2024. godini isplaćeni su svi dugovi iz prethodnih razdoblja, te je Vlada Republike Hrvatske donijela Odluku o kriterijima i načinu financiranja, odnosno sufinanciranja troškova prehrane za učenike osnovnih škola za školsku godinu 2022./2023., te 2023./2024., temeljem koje su na školski račun uplaćena sredstva za namirnice za školsku prehranu, a veći dio računa za prosinac pristigao je u siječnju 2024. te su tada i plaćeni. Dio sredstava se odnosi na sredstva za energente, za koje su računi također pristigli u siječnju 2024., kao i za dio koji se odnosi na decentralizirana sredstva, za koje su računi također pristigli u 2024. godini. Na računu se još nalaze sredstva za potrebe školske sheme, sredstava za nabavu materijala za izvannastavnu aktivnost Zajednica aktivnih građana, sredstava prikupljena prilikom humanitarne priredbe za pomoć obiteljima slabijeg imovinskog statusa, sredstva od prodaje školskih stanova, te vlastita sredstva od najma školskog prostora.
5. Šifra 129 - potraživanja u iznosu od 13.621,51 eur se odnose na potraživanja za naknade plaća za bolovanja na teret Hrvatskog zavoda za zdravstveno osiguranje
6. Šifra 165 – potraživanja se odnose na potraživanja od roditelja učenika koji su dužni izvršiti uplatu za Školsku mliječnu kuhinju i za program Produženog boravka. Veći dio potraživanja se odnosi na prosinac 2023.
7. Šifra 231 – zbog rasta bruto plaća zaposlenika u 2023. godini, u prosincu 2023. je iskazana veća obveza za plaće u odnosu nego li je to bilo 2022. godine.
8. Šifra 239 – na ovoj stavci su prikazane obveze za povrat sredstava u državni proračun zbog naknada za bolovanje isplaćenih na teret HZZO-a
9. Šifra 24 – na ovoj stavci su prikazane obveze za udžbenike za koje nam nisu pristigla sredstava do 31.12.2023.
10. Šifra 9111 – zbog preračunavanja prilikom promjene valute kuna u euro, na stavci 91111 došlo je do usklađenja u iznosu od 0,03 eurocenta, s obzirom da je razred 0 u odnosu na 91 bio veći u tom iznosu od 0,03 eurocenta.
11. Šifra 92211 – rezultat poslovanja na dan 31.12.2023. iznosi 38.308,67 eura. Razlog tome su pravovremene uplate od strane Gradskog ureda za obrazovanje po svim aktivnostima, uplate za potrebe prehrane prema Odluci Vlade Republike Hrvatske. Također su u taj iznos uključeni vlastiti prihodi, prihodi od humanitarne akcije, sredstva za potrebe školske sheme, sredstava za nabavu materijala za izvannastavnu aktivnost Zajednica aktivnih građana, uplate od strane roditelja za program produženog boravka te prehrane za prosinac 2023.
12. Šifra 996 – iznos od 56.034,74 se odnosi na laptope dobivene u sklopu Kurikularne reforme koji još nisu postali vlasništvo škole, te na opremu koju je škola dobila u 2023. kroz projekt e-škole, koja je također vlasništvo Carneta, te je prikazana izvanbilančano.
13. Šifra 96 – na stavku prihod od pozitivnih tečajnih razlika evidentiran je iznos od 0,01 eurocent, zbog konverzije kune u euro, te je prema uputi s 01.01.2023.zatvoren u korist rezultata poslovanja.
14. Škola trenutno nema ugovorne odnose i slično koji uz ispunjenje određenih uvjeta, mogu postati obveza ili imovina.
15. Škola trenutno nema sudskih sporova u tijeku.

***Bilješke uz obrazac: PR-RAS***

1. Šifra 6361 – sredstva se odnose na prihode ostvarene iz državnog proračuna za potrebe plaća zaposlenika, te uplate za potrebe školske prehrane prema Odluci o kriterijima i načinu financiranja, odnosno sufinanciranja troškova prehrane za učenike osnovnih škola za školsku godinu 2022./2023., te 2023./2024.
2. Šifra 6393 – sredstva za odnose na tekuće prijenose između proračunskih korisnika istog proračuna temeljem prijenosa EU sredstava, konkretno na novčana sredstva što ih je Škola dobila za potrebe financiranja školske sheme za nabavu mlijeka i mliječnih proizvoda i voća, na sredstva za plaće pomoćnika u nastavi koji se financiranju iz sredstava iz EU.
3. Šifra 6422 – sredstva za odnose na plaćanje najma za stan u PŠ Belovar koji je prvu polovicu 2023. godine koristio učitelj informatike. Ugovorena je mjesečna najamnina u iznosu od 19,91. eura.
4. Šifra 6526 – sredstva se odnose na plaćanje roditelja za potrebe prehrane učenika u školskoj mliječnoj kuhinji, za program produženog boravka, kao i za prijevoz učenika na izvanučioničku nastavu. Do smanjenja na ovoj stavci je došlo zbog Odluke Vlade Republike Hrvatske kojom se svako dijete financira u iznosu od 1,33 eura za potrebe prehrane u školi, te roditelji nisu imali potrebu plaćanja troškova prehrane.
5. Šifra 6615 –sredstva se odnose na prihode od pruženih usluga najma školskog prostora.
6. Šifra 6631 – sredstva se odnose na donacije za potrebe dnevnica učitelja koji idu u pratnju učenika prilikom izvođenja izvanučioničke nastave.
7. Šifra 6711 – prihodi se odnose na prihode ostvarene od Gradskog ureda za obrazovanje. U 2023. su uplaćena sva preostala sredstva iz 2022. godine, a sva sredstva za 2023. su pravovremeno uplaćena na školski račun.
8. Šifra 6712 – sredstva se odnose na nabavu blagovaoničkog namještaja, kao i nabavu namještaja za potrebe učenika, poput stolaca, klupa, ormara, garderobnog namještaja, jer je trenutni namještaj pomalo dotrajao.
9. Šifra 3111 – zbog porasta plaće zaposlenika došlo je do povećanja rashoda na ovoj stavci.
10. Šifra 312 – zbog većeg ugovorenog iznosa za regres za godišnji odmor, kao i za dar djeci do 15. godine života, došlo je do povećanja na ovoj stavci.
11. Šifra 3211, 3213 – u 2022. godini određeni zaposlenici su putovali na stručno usavršavanje u sklopu projekta Erasmus+, te su iz toga razloga smanjeni rashodi u 2023. godini.
12. Šifra 3221 – zbog povećanja nabavnih cijena proizvoda u 2023. godini došlo je do povećanja troškova za nabavu uredskog materijala i ostalih materijalnih rashoda.
13. Šifra 3222 – do povećanja rashoda na stavci materijal i sirovine došlo je zbog većeg iznosa nabave namirnica po učeniku, koja prema Odlici Vlade iznosi 1,33 eura po učeniku, kao i zbog veće nabavne cijene namirnica.
14. Šifra 3223 – do povećanja je došlo zbog povećanja cijene energenata u 2023. godini.
15. Šifra 3235 – u srpnju 2023. je istekla petogodišnja obveza plaćanja najma rasvjetne opreme. Ista je otplaćena, te škola više nema obvezu plaćanja iste.
16. Šifra 3237 – sredstva se odnose na rad pomoćnika u nastavi koristeći usluge studentskog servisa, na rad pomoćnika u nastavi preko ugovora o djelu, kao i za rad stručnjaka za tehničku podršku.
17. Šifra 3291 – isplaćene su sve naknade za rad članova školskog odbora, zaključno s naknadom za studeni 2023. godine.
18. Šifra 3299 – na ovoj stavci se nalaze rashodi koji se odnose na financiranje učenika slabijeg imovinskog statusa iz sredstava prikupljenih humanitarnom akcijom. Financiraju se uglavnom troškovi izvanučionične nastave, školske prehrane. Također se nalaze i rashodi koji su nastali djelovanjem školske zadruge.
19. Šifra 3431 – sredstva se odnose na bankarske usluge, do manjeg povećanja došlo je zbog većeg i češćeg priljeva novčanih sredstava na račun škole, kao i pravovremenih plaćanja.
20. Šifra 3433 – do smanjenja zateznih kamata došlo je zbog pravovremenih plaćanja računa.
21. Šifra 3722 – sredstva se odnose na nabavu radnih bilježnica za učenike.
22. Šifra 3812 – tekuće donacije u naravi se odnose na nabavu menstrualnih potrepština. Dio je financiran iz gradskog proračuna, a dio iz državnog proračuna.
23. Šifra 7211 – sredstva se odnose na prihode od prodaje školskih stanova u PŠ Moravče. S obzirom da je jedna bivša djelatnica u 2022. otplatila stan, u 2023. se naplaćuje samo još jedan stan.
24. Šifra 4221 – sredstva se odnose na nabavu blagovaoničkog namještaja, kao i namještaja za učionice. Namještaj je financiran iz gradskog proračuna.
25. Šifra 4227 – sredstva se odnose na nabavu traktorske kosilice za matičnu školu u Soblincu. Kosilica je financirana iz gradskog proračuna.

***Bilješke uz obrazac: P-VRIO***

1. Šifra P018 – Do povećanja dugotrajne imovine je došlo temeljem Odluke o isknjiženju i prijenosu imovine koja se vodila u poslovnim knjigama Ministarstva znanosti i obrazovanja u poslovne knjige škola sudionica projekta Podrška provedbi Cjelovite kurikularne reforme, Klasa: 406-01/19-01/00217, ur. broj: 533-02-23-0015. Iznos se odnosi na sadašnje vrijednosti jednog laptopa i devet projektora.

***Bilješke uz obrazac: OBVEZE***

1. Šifra V006 – stanje obveza na 31.12.2023. iznosi 200.811,85 eura. Obveze se odnose na obračun plaća za zaposlene za prosinac 2023. koja je isplaćena u siječnju 2024. g. i obveze za materijalne rashode koji nisu plaćeni do 31.12.2023. godine. Dio obveza u iznosu od 13.549,12 eura se odnosi na obveze proračunskog korisnika za povrat u proračun, tj. obveze se odnose na povrat naknada za bolovanja na teret HZZO-a.

ODGOVORNA OSOBA

Ravnateljica:

Antea Rukavina Ivanjko, dipl. uč.